Rossiya Federal xavfsizlik xizmati tarqatgan ma’lumotlarga ko‘ra, mamlakat fuqarolaridan 2.9 ming nafari Suriya va Iroqda faoliyat yuritayotgan terrorchi tashkilotlar bilan aloqadordir. Bu haqda RIA Novosti agentligi xabar bermoqda. Shulardan 198 nafari harbiy harakatlarda yo‘q qilingan, 214 nafari esa Rossiyaga qaytib kelgan. “Ularning bari huquqni muhofaza qiluvchi organlar nazorati ostiga olingan: 80 nafari sudlangan, 41 nafari qamalgan”, - dedi idora boshlig‘i Aleksandr Bortnikov.